Flow Magazine - Κρουασάν με μανιτάρια και τυρί
Και επειδή αρκετοί είχαν την εντύπωση ότι το κρουασάν είναι γαλλικής προέλευσης, ας κάνουμε μια ιστορική αναδρομή στη Βιέννη το 1683. Οι Βιεννέζοι μετά από πολύμηνη πολιορκία των Οθωμανών ανασυντάσσονται και τους νικούν. Οι αρτοποιοί γιορτάζουν το γεγονός ζυμώνοντας αφράτα γλυκά ψωμάκια στο σχήμα της σημαίας του Ισλάμ την ημισέληνο χλευάζοντας κατά αυτόν τον τρόπο τον εχθρό. Το κρουασάν το τελειοποίησαν αργότερα οι Γάλλοι, όταν το έφερε στη γαλλική αυλή η Μαρία Αντουανέτα. Αυτά λοιπόν σε αδρές γραμμές για την ιστορία της καταγωγής του περίφημου κρουασάν.
Το κρουασάν μπορεί να συνοδευτεί με κάτι γλυκό ή με κάτι αλμυρό. Σήμερα, εμείς βάλαμε τη φαντασία να δουλέψει για εσάς και σας προτείνουμε το συνδυασμό του με μανιτάρια και τυρί. Σε περίπτωση όπου δεν θέλετε να αφιερώσετε πολύ χρόνο για να φτιάξετε εσείς οι ίδιοι φρεσκοψημένα κρουασάν, προμηθευτείτε κατεψυγμένα.
8 μεγάλα έτοιμα κρουασάν
3-4 φρέσκα κρεμμυδάκια, κομμένα σε μπαστουνάκια
2 λιαστές ντοματούλες, στραγγισμένες και χοντροκομμένες
Κόβετε τα κρουασάν στη μέση.
Ζεματάτε τα κρεμμυδάκια 3' σε αλατισμένο νερό που κοχλάζει και τα στραγγίζετε καλά.
Ζεσταίνετε το λάδι και σοτάρετε τα μανιτάρια και τα φρέσκα κρεμμυδάκια
Μοιράζετε τα λαχανικά στα μισά κρουασάν και σκορπίζετε ανάμεσα τις λιαστές ντοματούλες.
Ανακατεύετε την κρέμα γάλακτος με το τυρί και το αλατοπίπερο και απλώνετε το μείγμα στα κρουασάν.
Ψήνετε στο φούρνο 6'-7' στους 180°C μέχρι να λιώσει το τυρί.
Σκεπάζετε με τα υπόλοιπα κρουασάν και σερβίρετε.
Ψωμάκια με μανιτάρια και τυρί Μπορείτε να τα χαρακτηρίσετε και finger food, εύκολα γρήγορα και νόστιμα. Αγαπημένη λύση για φίλους που έχουν έρθει σπίτι για ποτό και πεινάνε. Για τις γυναίκες έξυπνη λύση για να μην "φάνε" πολύ ώρα στην κουζίνα [...]
Μανιτάρια γεμιστά Μανιτάρια πικάντικα και γεμιστά με μυρωδικά. Μια συνταγή που δεν απαιτεί ιδιαίτερη τέχνη, αλλά αποδεικνύεται τόσο, μα τόσο γευστική. Συνδυάζεται όμορφα με λευκό κρασί [...]
Σαλάτα με μανιτάρια & ντομάτες Μια καλοκαιρινή, πολύχρωμη σαλατά με όμορφα αρώματα. Μπορεί να συνδυαστεί υπέροχα τόσο με κρεας όσο και με ψάρι. Το κυριότερο είναι ότι απαιτεί ελάχιστη προετοιμασία [...]